ai4bharat/Pralekha huggingface dataset:
उप राष्ट्रपति सचिवालय
उप राष्ट्रपति ने गणतंत्र दिवस की पूर्व संध्या पर लोगों को बधाई दी
भारत के उप राष्ट्रपति श्री एम. वेंकैया नायडू ने गणतंत्र दिवस की पूर्व संध्या पर देश के लोगों को बधाई दी। उनके संदेश का पूरा अंश निम्नलिखित है –
“मैं गणतंत्र दिवस समारोह के इस आनंदपूर्ण अवसर पर अपने देश के समस्त नागरिकों को हार्दिक बधाई और शुभकामनाएँ देता हूँ।
इस अवसर पर हमें संविधान तथा स्वतंत्रता, समानता, बंधुत्व और सभी के लिए न्याय के पोषित आदर्शों पर आधारित हमारे गणतंत्र के आधारभूत सिद्धांतों के प्रति अपनी प्रतिबद्धता को दोहराना चाहिए। हमारे संवैधानिक मूल्य प्रबुद्ध नागरिकों के सृजन हेतु वे मूलभूत सिद्धान्त हैं जो हमारी लोकतांत्रिक जड़ों को और मजबूत बनाने के लिए अनिवार्य हैं।
आज, भारत एक ऐसा देश है जो संभावनाओं से परिपूर्ण है और यह सर्वांगीण विकास के ऐसे मार्ग पर अग्रसर हो रहा है जो सकल समावेशी और संपोषणीय है। हमारा लोकतंत्र जोशपूर्ण है और सुशासन और पारदर्शिता के प्रति हमारी प्रतिबद्धता पहले से कहीं अधिक सुदृढ़ है। इस शुभ दिवस पर, आइए हम देश के सभ्यतागत आदर्शों और संवैधानिक मूल्यों को कायम रखने के अपने संकल्प को दोहराएँ और एक सकल समावेशी, शांतिपूर्ण, समरसतापूर्ण और प्रगतिगामी भारत का निर्माण करने के प्रति स्वयं को समर्पित करें।
आइए, इस आनंदपूर्ण दिवस पर हम अपने गणतंत्र की उपलब्धियों का गुणगान करें और एक पहले से अधिक आत्म-विश्वासी और आत्मनिर्भर भारत के निर्माण के प्रति स्वयं को समर्पित करने का निष्ठापूर्वक संकल्प लें जो विश्व शांति और समावेशी संपोषणीय विकास में योगदान देने की अपनी प्राचीन परंपरा को जारी रखे हुए है।“
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी टीकाकरण अभियान के तहत अब तक 145.16 करोड़ कोविड रोधी टीके लगाए जा चुके हैं
भारत में वर्तमान में 1,04,781 सक्रिय मामले
सक्रिय मामले कुल मामलों के 1 प्रतिशत से कम हैं,वर्तमान में 0.30 प्रतिशत
स्वस्थ होने की दर वर्तमान में 98.32 प्रतिशत
पिछले 24 घंटों के दौरान 8,949 रोगी स्वस्थ हुए, देश भर में अभी तक कुल 3,42,75,312 मरीज स्वस्थ हुए
बीते चौबीस घंटे के दौरान 22,775 नए मामले सामने आए
दैनिक पॉजिटिविटी दर 2.05 प्रतिशत है
साप्ताहिक पॉजिटिविटी दर वर्तमान में 1.10 प्रतिशत है
अभी तक कुल 67.89 करोड़ जांचें की जा चुकी हैं
राज्यों में ओमिक्रोन वेरिएंट के मामले
|
|
क्रम संख्या
|
|
राज्य
|
|
ओमिक्रोन मामलों की संख्या
|
|
अस्पताल से छुट्टी/स्वस्थ हुए/स्थानांतरित मामले
|
|
1
|
|
महाराष्ट्र
|
|
454
|
|
167
|
|
2
|
|
दिल्ली
|
|
351
|
|
57
|
|
3
|
|
तमिल नाडु
|
|
118
|
|
40
|
|
4
|
|
गुजरात
|
|
115
|
|
69
|
|
5
|
|
केरल
|
|
109
|
|
1
|
|
6
|
|
राजस्थान
|
|
69
|
|
61
|
|
7
|
|
तेलंगाना
|
|
62
|
|
18
|
|
8.
|
|
हरियाणा
|
|
37
|
|
25
|
|
9.
|
|
कर्नाटक
|
|
34
|
|
18
|
|
10.
|
|
आंध्र प्रदेश
|
|
17
|
|
3
|
|
11.
|
|
पश्चिम बंगाल
|
|
17
|
|
3
|
|
12.
|
|
ओडिसा
|
|
14
|
|
1
|
|
13.
|
|
मध्य प्रदेश
|
|
9
|
|
9
|
|
14.
|
|
उत्तर प्रदेश
|
|
8
|
|
4
|
|
15.
|
|
उत्तराखंड
|
|
4
|
|
4
|
|
16.
|
|
चंडीगढ़
|
|
3
|
|
2
|
|
17.
|
|
जम्मू-कश्मीर
|
|
3
|
|
3
|
|
18.
|
|
अंडमान और निकोबार द्वीपसमूह
|
|
2
|
|
0
|
|
19.
|
|
गोवा
|
|
1
|
|
0
|
|
20.
|
|
हिमाचल प्रदेश
|
|
1
|
|
1
|
|
21.
|
|
लद्दाख
|
|
1
|
|
1
|
|
22.
|
|
मणिपुर
|
|
1
|
|
0
|
|
23.
|
|
पंजाब
|
|
1
|
|
1
|
|
|
|
कुल
|
|
1,431
|
|
488
संस्कृति मंत्रालय
लाल किला महोत्सव- भारत भाग्य विधाता में 10 दिनों के दौरान 1,50,000 से अधिक लोगों की भारी भीड़ उमड़ी
लाल किला महोत्सव- भारत भाग्य विधाता ने हमारे देश की समृद्ध संस्कृति एवं विरासत के अनूठे प्रदर्शन के साथ वैश्विक स्तर पर काफी उच्च मानक स्थापित किया है: श्री पीयूष गोयल
भारत सरकार के संस्कृति एवं पर्यटन मंत्रालय ने लाल किले के 'मॉन्यूमेंट मित्र' डालमिया भारत लिमिटेड के साथ रविवार, 3 अप्रैल को दस दिवसीय सांस्कृतिक उत्सव- लाल किला महोत्सव: भारत भाग्य विधाता- का समापन किया। दस दिनों के उत्सव के दौरान 17वीं सदी के इस प्रतिष्ठित स्मारक पर 1,50,000 से अधिक लोगों की भारी भीड़ उमड़ी।
समापन समारोह को आगंतुकों से जबरदस्त प्रतिक्रिया मिली और इस दौरान केंद्रीय वाणिज्य एवं उद्योग, उपभोक्ता कार्य, खाद्य एवं सार्वजनिक वितरण और कपड़ा मंत्री श्री पीयूष गोयल भी उपस्थित थे।
श्री पीयूष गोयल ने इस अवसर पर अपने संबोधन में कहा कि लाल किला महोत्सव- भारत भाग्य विधाता ने हमारे देश की समृद्ध संस्कृति एवं विरासत के अपने अद्वितीय प्रदर्शन के साथ वैश्विक स्तर पर काफी उच्च मानक स्थापित किया है।
मंत्री ने आगे कहा, 'कोविड के बाद इस उत्सव द्वारा सृजित अवसर कहीं अधिक प्रशंसनीय हैं जो इस बात का प्रमाण है कि हम किस प्रकार 'नए भारत' की ओर बढ़ रहे हैं।' उन्होंने कहा, 'मुझे उम्मीद है कि लाल किले के मॉन्यूमेंट मित्र डालमिया भारत लिमिटेड जैसी कंपनियां हमारे इस प्रयास में शामिल होंगी क्योंकि हम अपनी गौरवशाली विरासत को खोए बिना अपने लोगों के कल्याण पर ध्यान केंद्रित करते हैं।
लाल किला महोत्सव- भारत भाग्य विधाता एक व्यापक सांस्कृतिक कार्यक्रम है। इसे भारत की आजादी के 75 गौरवशाली वर्षों का जश्न मनाने के लिए भारत सरकार की पहल 'आजादी का अमृत महोत्सव' के तहत परिकल्पित किया गया है। इसकी बढ़ती लोकप्रियता को देखते हुए अब इसे एक वार्षिक आयोजन बना दिया गया है जबकि इसका भव्य प्रोजेक्शन - मातृभूमि - को लाल किले का एक स्थायी कार्यक्रम बना दिया गया है।
डालमिया भारत लिमिटेड के प्रबंध निदेशक श्री पुनीत डालमिया ने कहा, 'हम लाल किले का मॉन्यूमेंट मित्र होने का सम्मान प्राप्त करने से लेकर 'लाल किला महोत्सव- भारत भाग्य विधाता' की परिकल्पना और इसे अपनी पथप्रदर्शक पहल बनाने तक एक लंबा सफर तय कर चुके हैं।' उन्होंने कहा, 'हम भारत सरकार के आभारी हैं कि उसने हमें अपने समृद्ध सांस्कृतिक इतिहास एवं विरासत को लाल किले जैसे वैश्विक मंच पर साझा करने और इस उत्सव में रोजगार की संभावनाएं पैदा करके हमारे समुदायों के लिए जीविका का साधन उपलब्ध कराने का अवसर दिया।' उन्होंने कहा कि हम हर संभव तरीके से अपने देश की सेवा करना जारी रखेंगे।
लाल किला महोत्सव- भारत भाग्य विधाता देश में एक सांस्कृतिक क्रांति के आरंभ होने का सूचक है जो 'मातृभूमि'- एक प्रोजेक्शन मैपिंग शो, यात्रा- एक 360 डिग्री इमर्सिव अनुभव और भारत गौरव प्रदर्शनी जैसे अत्याधुनिक अनुभव के साथ आगंतुकों के बीच देशभक्ति और गर्व की भावना पैदा करता है। सतरंगी आर्ट, क्राफ्ट एंड टेक्सटाइल बाजार, खाऊ गली, खेलगांव एवं खेल मंच में पूरे भारत से स्वादिष्ट भोजन की मेजबानी एम्सी भारत जैन ने की जबकि रंग मंच में देश के प्रमुख कलाकारों ने अपने प्रदर्शन से दर्शकों को मंत्रमुग्ध किया।
स्वास्थ्य एवं परिवार कल्याण मंत्रालय
डॉक्टर हर्षवर्धन ने तीसरे इंडिया टूरिज्म मार्ट के उद्घाटन समारोह को संबोधित किया
“हमारे विशाल और सक्रिय स्वास्थ्य सेवा उद्योग की प्रगति ने इसे विश्व के श्रेष्ठ से तुलना योग्य बना दिया है”
“भारत बड़े दवा निर्माताओं में एक है और भारत से सप्लाई किए गए टीकों का पूरे विश्व में उपयोग किया जाता है”
केन्द्रीय स्वास्थ्य और परिवार कल्याण मंत्री डॉक्टर हर्षवर्धन ने आज वीडियो कॉन्फ्रेंसिंग के माध्यम से तीसरे इंडिया टूरिज्म मार्ट के उद्घाटन समारोह को संबोधित किया। इसका आयोजन फेडरेशन ऑफ एसोसिएशन इन इंडिया टूरिज्म एंड हॉस्पिटैलिटी  द्वारा किया गया।
इस आयोजन के लिए फेथ को बधाई देते हुए डॉक्टर हर्षवर्धन ने इस कार्यक्रम में वर्चुअल रूप से 60 देशों के 250 से अधिक प्रतिनिधियों की भागीदारी पर प्रसन्नता व्यक्त की। उन्होंने कहा कि तीसरे इंडिया टूरिज्म मार्ट का काफी महत्व है क्योंकि यह उस समय आयोजित किया जा रहा है जब विश्व महामारी के काले बादलों से बाहर निकल रहा है और दुनिया के देश सभी स्वास्थ्य और सुरक्षा एहतियातों के साथ पर्यटन क्षेत्र को खोलने पर विचार कर रहे हैं।
कोविड-19 महामारी को नियंत्रित करने में सरकार के प्रयासों की चर्चा करते हुए डॉक्टर हर्षवर्धन ने कहा कि भारत ने कोविड-19 के खिलाफ विश्व के सबसे बड़े टीकाकरण कार्यक्रम को प्रारंभ किया है। हमने 85 लाख से अधिक लोगों को भारत में टीका लगाया है, हमसे सहायता चाहने वाले देशों को टीके की लाखों डोज भेजी गई हैं।
भारत की स्वास्थ्य सेवा सुविधाओं में प्रगति से भारत में चिकित्सा पर्यटन में वृद्धि हुई है। डॉक्टर हर्षवर्धन ने इस बारे में कहा कि भारत हमेशा से लोकप्रिय पर्यटक केन्द्र रहा है। पिछले कुछ वर्षों में भारत चिकित्सा पर्यटन के अग्रणी स्थान के रूप में उभरा है। हमारे विशाल और सक्रिय स्वास्थ्य सेवा उद्योग ने अपने को विश्व से तुलना करने योग्य बनाया है। पूरे विश्व में विश्वस्तरीय डॉक्टर, नर्स तथा पैरामेडिकल स्टाफ प्रदान करने के लिए भारत को माना जाता है। अक्सर विश्व औषधालय समझे जाने वाला भारत दुनिया के बड़े दवा निर्माताओं में एक है और बड़े पैमाने पर विश्व में टीके की सप्लाई करता है। इन मजबूतियों और क्षमताओं के कारण चिकित्सा पर्यटन के मामले में भारत महत्वपूर्ण स्थान के रूप में उभरा है। डॉक्टर हर्षवर्षन ने बताया कि चिकित्सा पर्यटन को बढ़ावा देने के लिए हमने मेडिकल वीजा जारी करना प्रारंभ कर दिया है और शीघ्र ही फिर से ई-टूरिस्ट वीजा तथा अंतरराष्ट्रीय उड़ाने शुरू करने की योजना बना रहे हैं।
डॉक्टर हर्षवर्धन ने अंतरराष्ट्रीय पर्यटन को बढ़ाने में पर्यटन मंत्रालय के प्रयासों के समर्थन को आश्वासन दिया।
केंद्रीय मंत्री ने इस आयोजन के लिए फेथ को बधाई दी और सभी प्रतिनिधियों कोशुभकामनाएं दीं।
कोयला मंत्रालय
कोयला सचिव डॉ. अनिल कुमार जैन ने भारत की कोयला निर्देशिका 2020-21 जारी की
कोयला मंत्रालय की देखरेख में कार्यरत कोयला नियंत्रक संगठन ने आज अपने प्रमुख प्रकाशनों में से एक 'भारत की कोयला निर्देशिका 2020-21' का विमोचन किया। सांख्यिकी प्रकाशन को कोयला मंत्रालय के सचिव डॉ. अनिल कुमार जैन द्वारा दिल्ली में स्थित कोयला नियंत्रक कार्यालय में जारी किया गया।
'भारत की कोयला निर्देशिका 2020-21' में वित्तीय वर्ष 2020-21 के दौरान कोयला और लिग्नाइट क्षेत्रों के कार्य-निष्पादन के बारे में जानकारी उपलब्ध कराई गई है। इसमें कोयले के उत्पादन और इसे भेजने तथा भंडारण का ग्रेड वार डाटा शामिल है। यह निर्देशिका पिट हेड क्लोजिंग स्टॉक, आयात-निर्यात और पिछले कुछ वर्षों के दौरान कोयले की कीमतों के बारे में भी जानकारी प्रदान करती है।
निर्देशिका में सभी हितधारकों, नीति निर्माताओं, शोधकर्ताओं, उद्योगों एवं संस्थानों को डाटा का महत्वपूर्ण और विस्तारपूर्ण तैयार संदर्भ भी उपलब्ध कराया गया है। यह निर्देशिका कोयला नियंत्रक संगठन और कोयला मंत्रालय की आधिकारिक वेबसाइटों पर उपलब्ध है। कोयला निर्देशिका को निम्नलिखित लिंक पर देखा जा सकता है-
http://www.coalcontroller.gov.in/
https://coal.gov.in/
एमजी/एएम/एनके/वाईबी
(Visitor Counter : 320
रक्षा मंत्रालय
भारतीय नौसेना ने पोर्ट मोरेस्बी में आईएनएस सह्याद्रि और आईएनएस कोलकाता पर पापुआ न्यू गिनी के प्रधानमंत्री की अगवानी की
पूर्वी आईओआर में तैनाती पर आईएनएस सह्याद्री और आईएनएस कोलकाता को पोर्ट मोरेस्बी में अपने पोर्ट कॉल के दौरान पापुआ न्यू गिनी  के माननीय प्रधानमंत्री श्री जेम्स मारापे का स्वागत करने का सम्मान और अवसर प्राप्त हुआ। कैबिनेट सदस्यों और वरिष्ठ सरकारी अधिकारियों के साथ प्रधानमंत्री की भारतीय नौसेना और भारत के उच्चायुक्त श्री इनबासेकर सुदारामूर्ति ने संयुक्त रूप से जहाज पर अगवानी की।
अपने संबोधन में पीएम मारापे ने पीएनजी में भारतीय नौसेना के जहाजों का स्वागत किया। उन्होंने 23 मई को पीएनजी का दौरा करने के लिए माननीय श्री नरेन्द्र मोदी को भी धन्यवाद दिया और भारत-पीएनजी संबंधों को मजबूत करने में उनके शानदार प्रयासों पर प्रकाश डाला। अधिक रक्षा सहयोग की आवश्यकता पर बोलते हुए प्रधानमंत्री मरापे ने भारतीय नौसेना के जहाजों की अधिक यात्राओं का समर्थन किया जो लोगों के बीच मेल-मिलाप में मदद करेगा।
एक मनोरम सांस्कृतिक कार्यक्रम और भारतीय व्यंजनों का मनभावन चयन स्वागत समारोह का हिस्सा बना, जिसमें भारतीय उच्चायोग के सदस्यों और भारतीय प्रवासियों ने भी भाग लिया।
भारतीय नौसेना ऐसे बंदरगाह दौरों के माध्यम से माननीय प्रधानमंत्री के दृष्टिकोण सागर  को साकार करने के लिए प्रतिबद्ध है, जिसमें व्यावसायिक बातचीत और सामाजिक कार्यक्रमों के अलावा, आने वाले जहाजों द्वारा कई क्षमता निर्माण गतिविधियां भी चलाई जाती हैं।
प्रधानमंत्री कार्यालय
प्रधानमंत्री ने 2022-23 में रिकॉर्ड उत्पादन के लिए सेल को बधाई दी
प्रधानमंत्री श्री नरेन्द्र मोदी ने वर्ष 2022-23 में हॉट मेटल और क्रूड स्टील का अब तक का सर्वाधिक उत्पादन करने के लिए स्टील अथॉरिटी ऑफ इंडिया लिमिटेड  की प्रशंसा की है।
सेल ने इस वर्ष 194.09 लाख टन हॉट मेटल और 182.89 लाख टन क्रूड स्टील का उत्पादन किया, जो पिछले सर्वश्रेष्ठ उत्पादन क्रमशः 3.6 प्रतिशत और 5.3 प्रतिशत से कहीं अधिक है।
प्रधानमंत्री ने कहा कि इससे पता चलता है कि भारत हर क्षेत्र में आत्मनिर्भरता की दिशा में मजबूती से कदम बढ़ रहा है।
प्रधानमंत्री ने अपने ट्वीट में कहा:
"इस शानदार उपलब्धि के लिए बहुत बधाई! SAIL का यह उत्पादन बताता है कि स्टील ही नहीं, बल्कि हर क्षेत्र में देश आत्मनिर्भरता की ओर तेजी से कदम बढ़ा रहा हैं।"
युवा कार्यक्रम एवं खेल मंत्रालय
‘मीट द चैंपियंस’ कार्यक्रम सिर्फ एक आयोजन नहीं, बल्कि इससे बढ़कर एक जिम्मेदारी है: टोक्यो ओलंपियन लालरेम्सियामी
“हम एक फिट इंडिया का निर्माण तभी कर सकते हैं, जब हम जंक फूड की तुलना में पौष्टिक भोजन को चुनना सीखें”
“मैं जंक-फूड की शौकीन हुआ करती थी और मेरे लिए इंस्टेंट नूडल्स को ठुकरा पाना कठिन काम था। लेकिन यह हॉकी ही थी जिसने मुझे जंक फूड की तुलना में पौष्टिक भोजन को चुनने के लिए बाध्य किया और आज मैं एक फिट और स्वस्थ जीवन जीने में विश्वास करती हूं।” यह बात ओलंपिक में भारत का प्रतिनिधित्व करने वाली मिजोरम की पहली महिला हॉकी खिलाड़ी लालरेम्सियामी हमार ने आज मिजोरम में अपने गृहनगर कोलासिब में ‘मीट द चैंपियंस’ कार्यक्रम के दौरान स्कूली छात्रों के साथ बातचीत करते हुए कही।
इस दौरान, प्रधानमंत्री श्री नरेन्द्र मोदी द्वारा ‘संतुलित आहार’ के बारे में शुरू किए गए इस अनूठे अभियान की मेजबानी करने वाले सेंट मारिया गोरेट्टी स्कूल में एकत्रित लगभग 200 स्कूली छात्रों द्वारा इस 21 वर्षीया हॉकी खिलाड़ी का जोरदार स्वागत किया गया। प्रधानमंत्री के इस नेक विचार की सराहना करते हुए उन्होंने कहा, “मुझे लगता है कि ‘मीट द चैंपियंस’ कार्यक्रम सिर्फ एक आयोजन नहीं, बल्कि इससे बढ़कर एक जिम्मेदारी है और चूंकि मैं देश के इस हिस्से से आती हूं, इसलिए मैंने बच्चों को स्वस्थ जीवन की ओर प्रेरित करने की आशा के साथ यहां अपने मूल शहर में इस अनूठी पहल को शुरू करने का फैसला किया।”
विद्यार्थियों से पौष्टिक खाना खाने का आग्रह करते हुए, इस मिजो हॉकी स्टार ने कहा, “और हम तभी ‘फिट इंडिया’ का निर्माण कर सकते हैं, जब हम जंक फूड की तुलना में पौष्टिक भोजन चुनें।”
बचपन से लेकर एक एथलीट के रूप में उभरने तक भोजन संबंधी अपनी आदतों के बारे में जानकारी साझा करते हुए, इस भारतीय हॉकी खिलाड़ी ने बताया कि कैसे उनके प्रशिक्षकों और साथियों ने संतुलित आहार के लाभों को समझने में उनकी मदद की। इतना ही नहीं, उन्होंने कोलासिब जैसे एक छोटे से शहर से भारतीय ओलंपिक टीम में अपना स्थान पक्का करने तक के अपने सफर के बारे में भी बात की। उन्होंने छात्रों से कहा, “जब मुझे ओलंपिक टीम के लिए चुना गया, तो यह मेरे जीवन की सबसे बड़ी उपलब्धि थी क्योंकि इससे मुझे अपने दिवंगत पिता के सपने को पूरा करने में मदद मिली। यह कभी मत सोचिए कि मैं आप लोगों से अलग हूं। मैं एक साधारण पारिवारिक पृष्ठभूमि वाली एक बहुत ही साधारण लड़की हूं, लेकिन अंतर सिर्फ इतना है कि मैंने अपने जीवन के लक्ष्य के रूप में हॉकी को अपनाया और मुझे विश्वास है कि आप सभी इसी तरह अपने लक्ष्य को तभी पा सकते हैं जब आप अपने स्वास्थ्य और दिमाग दोनों का ख्याल रखें।”
‘संतुलित आहार’ के बारे में बातचीत के अलावा, इस कार्यक्रम के दौरान इस युवा भारतीय हॉकी खिलाड़ी ने ओलंपिक तक की अपनी यात्रा को साझा किया, छात्रों के साथ प्रश्नोत्तरी सत्र में भाग लिया और छात्रों के साथ वॉलीबॉल भी खेला। इस तरह की गतिविधियों ने छात्रों में काफी जोश पैदा किया। सेंट मारिया गोरेट्टी स्कूल के छठी कक्षा के छात्र मार्टिन ललनंटलुआंगा ने कहा, “यह एक बेहद दिलचस्प कार्यक्रम था और चूंकि वो हमारे अपने शहर से हैं, इसलिए उनके साथ इतनी निकटता से बातचीत करना हमारे लिए गर्व का क्षण था। मुझे वॉलीबॉल खेलना पसंद है और इस कार्यक्रम के बाद, मैं समझ गया कि हमें फास्ट फूड से बचने की कोशिश करनी चाहिए।”
खास बात यह है कि यह अनूठी पहल युवा कार्यक्रम एवं खेल मंत्रालय और शिक्षा मंत्रालय द्वारा संयुक्त रूप से आयोजित की जा रही है और यह सरकार के 'आजादी का अमृत महोत्सव' का हिस्सा है।
सड़क परिवहन एवं राजमार्ग मंत्रालय
श्री नितिन गडकरी ने सभी हितधारकों के बीच सहयोग, समन्वय और बातचीत से लॉजिस्टिक लागत को 14-16% से घटाकर 10% करने पर जोर दिया
केंद्रीय सड़क परिवहन और राजमार्ग मंत्री श्री नितिन गडकरी ने हितधारकों के बीच सहयोग, समन्वय और बातचीत से लॉजिस्टिक लागत को 14 - 16% से घटाकर 10% करने पर जोर दिया है। 'क्लाइमेट गोल्स: टेक्नोलॉजिकल रोडमैप टू नेट जीरो' कार्यक्रम को संबोधित करते हुए उन्होंने कहा कि लॉजिस्टिक लागत को कम करने से एक बड़ी बचत होगी और उससे निर्यात में 50% की वृद्धि हासिल की जा सकती है जो हमारी अर्थव्यवस्था के लिए बहुत महत्वपूर्ण है।
श्री गडकरी ने प्रदूषण के बारे में बात करते हुए कहा कि हम 16 लाख करोड़ जीवाश्म ईंधन का आयात कर रहे हैं जो बहुत अधिक प्रदूषण पैदा कर रहा है। उन्होंने कहा कि यात्रा के समय को कम करने के लिए 27 ग्रीन एक्सप्रेस हाईवे बनाने का निर्णय लिया गया है और दिसंबर के अंत तक नए हाईवे होंगे, जिनमें दिल्ली से चंडीगढ़ की यात्रा का समय 2 1/2 घंटे, दिल्ली से अमृतसर 4 घंटे, दिल्ली से कटरा 6 घंटे, दिल्ली से श्रीनगर 8 घंटे और दिल्ली से मुंबई 12 घंटे, दिल्ली से जयपुर दो घंटे और चेन्नई से बैंगलोर जाने पर भी दो घंटे का समय लगेगा। उन्होंने कहा कि भारत को 5 ट्रिलियन डॉलर की अर्थव्यवस्था वाला देश बनाने के प्रधानमंत्री के विजन को हासिल करने के लिए प्रौद्योगिकी, नवाचार और अनुसंधान बहुत महत्वपूर्ण हैं।
एआईएमए के 49वें राष्ट्रीय प्रबंधन सम्मेलन - 'एडवांटेज इंडिया: थ्राइविंग इन द न्यू वर्ल्ड ऑर्डर' को संबोधित करते हुए श्री नितिन गडकरी ने कहा कि केंद्र और राज्यों को एक टीम के रूप में मिलकर काम करते हुए सार्वजनिक परिवहन को प्रोत्साहित करने की जरूरत है। उन्होंने कहा कि भारत युवा और प्रतिभाशाली इंजीनियरिंग जनशक्ति, कुशल कार्यबल और कम श्रम लागत के साथ एक बड़ा घरेलू बाजार है। उन्होंने ऊर्जा और बिजली क्षेत्र में कृषि के विविधीकरण और जैव इथेनॉल, एलएनजी और जैव सीएनजी जैसे वैकल्पिक ईंधन के उपयोग पर जोर दिया। श्री गडकरी ने कहा कि नैतिकता, अर्थव्यवस्था और पारिस्थितिकी एवं पर्यावरण समाज के तीन सबसे महत्वपूर्ण स्तंभ हैं।
स्वास्थ्य एवं परिवार कल्याण मंत्रालय
भारत में कोविड-19 टीकाकरण का कुल कवरेज 97.65 करोड़ के पार पहुंचा
स्वस्थ होने की वर्तमान दर 98.10 प्रतिशत है, जो मार्च 2020 के बाद उच्चतम है
पिछले 24 घंटों में 14,146 दैनिक नये मामले सामने आए
भारत में सक्रिय मामलों की कुल संख्या  है, जो पिछले 220 दिन में सबसे कम संख्या है
साप्ताहिक पॉजिटिविटी दर  पिछले 114 दिनों से तीन प्रतिशत से नीचे बनी हुई है
पिछले 24 घंटों के दौरान टीके की 41,20,772 खुराकें लगाने के साथ आज सात बजे सुबह तक की अस्थायी रिपोर्ट के अनुसार देश का कोविड-19 टीकाकरण कवरेज 97.65 करोड़  के पार पहुंच गया है। इस उपलब्धि को 96,46,485 सत्रों के जरिये प्राप्त किया गया।
आज प्रातः सात बजे तक प्राप्त रिपोर्ट के अनुसार पूरा ब्योरा इस प्रकार हैः
|
|
स्वास्थ्य कर्मी
|
|
पहली खुराक
|
|
1,03,75,835
|
|
दूसरी खुराक
|
|
90,75,869
|
|
अग्रिम पंक्ति के कर्मी
|
|
पहली खुराक
|
|
1,83,61,737
|
|
दूसरी खुराक
|
|
1,55,14,198
|
|
18-44 वर्ष आयु वर्ग
|
|
पहली खुराक
|
|
39,26,91,878
|
|
दूसरी खुराक
|
|
11,02,63,827
|
|
45-59 वर्ष आयु वर्ग
|
|
पहली खुराक
|
|
16,76,26,429
|
|
दूसरी खुराक
|
|
8,58,84,392
|
|
60 वर्ष से अधिक
|
|
पहली खुराक
|
|
10,56,78,041
|
|
दूसरी खुराक
|
|
6,11,17,334
|
|
योग
|
|
97,65,89,540
पिछले 24 घंटों में 19,788 मरीजों के स्वस्थ होने से स्वस्थ होने वाले मरीजों की कुल संख्या में बढ़ोतरी दर्ज की गई है , जो इस समय 3,34,19,749 है।
परिणामस्वरूप भारत में कोविड से स्वस्थ होने की वर्तमान दर इस समय 98.10 प्रतिशत है, जो मार्च 2020 के बाद से उच्चतम दर है।
पिछले लगातार 112 दिनों से 50 हजार से कम दैनिक मामले आ रहे हैं। यह केंद्र और राज्यों/केंद्र शासित प्रदेशों के संयुक्त एवं सतत प्रयासों का ही परिणाम है।
पिछले 24 घंटों में कुल 14,146 दैनिक नये मामले दर्ज किये गये। जो बीते 229 दिनों में मरीजों की न्यूनतम संख्या है।
सक्रिय मामलों की संख्या फिलहाल 2 लाख से नीचे आ चुकी है और इस समय यह 1,95,846 है, जो 220 में दिनों में सबसे कम आंकड़ा है। सक्रिय मामले देश के कुल पॉजिटिव मामलों का इस समय 0.57 प्रतिशत हैं।
देश में कोविड जांच क्षमता को लगातार बढ़ाया जा रहा है, इसके तहत पिछले 24 घंटों के दौरान कुल 11,00,123 जांच की गईं। भारत ने अब तक 59.09 करोड़ से अधिक  नमूनों की कोविड जांच की है।
एक तरफ देशभर में जांच क्षमता बढ़ाई गई, तो दूसरी तरफ साप्ताहिक पॉजिटिविटी दर इस समय 1.42 प्रतिशत है, जो पिछले 114 दिनों में 3 प्रतिशत से नीचे कायम है। दैनिक पॉजिटिविटी दर 1.29 प्रतिशत है। वह भी पिछले 48 दिनों से तीन प्रतिशत से नीचे और 131 दिनों से लगातार पांच प्रतिशत से कम पर बनी हुई है।
एमजी/एएम/एनके
(Visitor Counter : 551
रक्षा मंत्रालय
जनशिकायतों के प्रभावी निपटारे के लिए रक्षा मंत्रालय ने आईआईटी कानपुर तथा प्रशासनिक सुधार और लोकशिकायत विभाग के साथ त्रिपक्षीय करार किया
रक्षा मंत्रालय, प्रशासनिक सुधार और लोक शिकायत विभाग तथा भारतीय प्रौद्योगिकी संस्थान, कानपुर ने रक्षा मंत्री राजनाथ सिंह और पूर्वोत्तर क्षेत्र विकास मंत्रालय, प्रशासनिक सुधार और लोक शिकायत विभाग प्रधानमंत्री कार्यालय, कार्मिक, लोक शिकायत और पेंशन, परमाणु ऊर्जा विभाग और अंतरिक्ष विभाग के राज्य मंत्री  डॉ. जितेंद्र सिंह की उपस्थिति में एक त्रिपक्षीय समझौता ज्ञापन पर हस्ताक्षर किए।
समझौता ज्ञापन के तहत आईआईटी कानपुर की ओर से आर्टिफिशियल इंटेलिजेंस  और मशीन लर्निंग  तकनीकों का इस्तेमाल करते हुए एक ऐसी प्रणाली विकसित किए जाने की परिकल्पना की गई है जो वेब आधारित केंद्रीकृत लोक शिकायत निवारण और निगरानी प्रणाली  पर रक्षा मंत्रालय ये जुड़ी जन शिकायतों का पूर्व विश्लेषण कर उनका प्रभावी तरीके से निपटारा कर सके।प्रशासनिक सुधार और लोकशिकायत विभाग-डीएआरपीजी जन शिकायतों को निपटाने की भारत सरकार की नोडल एजेंसी है। समझौता ज्ञापन के प्रावधानों के तहत यह तय किया गया है कि डीएआरपीजी शिकायत निपटान के लिए रक्षा मंत्रालय से संबधित डेटा आईआईटी कानपुर को उपलब्ध कराएगा ताकि वह उनका व्यापक विश्लेषण कर सके।
अपेक्षा की जाती है कि यह नई पहल शिकायतों के कारण और उनकी प्रकृति की पहचान करते हुए जहाँ भी आवश्यकता हो, प्रणालीगत बदलाव और नीतिगत हस्तक्षेपों के जरिए इन्हें निपटाने में मदद करेगी।
प्रधानमंत्री कार्यालय
प्रधानमंत्री ने राजस्थान के जोधपुर में दुखद सिलेंडर दुर्घटना के बाद पीएमएनआरएफ से अनुग्रह राशि की घोषणा की
प्रधानमंत्री श्री नरेन्द्र मोदी ने पीएमएनआरएफ से राजस्थान के जोधपुर में दुखद सिलेंडर दुर्घटना में प्रत्येक मृतक के परिजनों को 2 लाख रुपये और घायल लोगों के लिए 50,000 रुपये की अनुग्रह राशि दिए जाने की घोषणा की है।
प्रधानमंत्री कार्यालय ने एक ट्वीट में कहा;
“प्रधानमंत्री श्री नरेन्द्र मोदी ने पीएमएनआरएफ से राजस्थान के जोधपुर में दुखद सिलेंडर दुर्घटना में प्रत्येक मृतक के परिजनों को 2 लाख रुपये की अनुग्रह राशि दिए जाने की घोषणा की है। प्रत्येक घायल व्यक्ति को 50,000 रुपये दिए जाएंगे।”
जनजातीय कार्य मंत्रालय
दिल्ली हाट, आईएनए में आयोजित “आदि महोत्सव” के 5वें दिन का समारोह
राष्ट्रीय जनजातीय महोत्सव "आदि महोत्सव" के 5वें दिन को "पर्यटन दिवस" के रूप में मनाया गया है। ट्राइफेड द्वारा स्पिकमाके के सहयोग से आयोजित इस महोत्सव में जानेमाने बांसुरी वादक पद्मश्री हरि प्रसाद चौरसिया, मुख्य अतिथि थे।
"आदि महोत्सव", जनजातीय संस्कृति, भोजन और वाणिज्य की भावना का समारोह मनाने और इन्हें संजोने के लिए ट्राइफेड द्वारा आयोजित किया जा रहा है। इस महोत्सव को जनजातीय कला, और हस्तशिल्प वस्तुओं, जनजातीय दवाइयों, जनजातीय भोजन, जनजातीय लोक कलाओ का प्रदर्शन और वस्तुओं की बिक्री के लिए आयोजित किया जा रहा है। इस महोत्सव में देश के 24 राज्यों के लगभग 1000 आदिवासी कारीगर, रसोइये, लोक नर्तक/ संगीतकार भाग ले रहे हैं और समृद्ध पारंपरिक संस्कृति की झलक उपलब्ध करा रहे हैं। इस महोत्सव का विषय है "आदिवासी संस्कृति, शिल्प, भोजन और वाणिज्य की भावना का उत्सव"। इस महोत्सव में 220 से भी अधिक स्टॉलों के माध्यम से जनजातीय हस्तशिल्प, कला, चित्रकारी, कपड़े, आभूषणों की बिक्री की जा रही है। इस महोत्सव में विभिन्न राज्यों के जनजातीय रसोइयों द्वारा विशेष जनजातीय व्यंजन प्रस्तुत किये जा रहे हैं। इसके अलावा शाम 6.30 बजे से 8.30 तक सांस्कृतिक संध्या का आयोजन किया जाता है।
पहली बार, आदि महोत्सव में लेह  के जनजातीय कारीगरों के उत्पादों की एक विस्तृत श्रृंखला का प्रदर्शन कर रहा है। इसके अलावा पूर्वोत्तर राज्यों के उत्पादों की व्यापक श्रृंखला का प्रदर्शन और बिक्री विशेष आकर्षण बना हुआ। कैशलेस बनने की राष्ट्रीय आकांक्षा के अनुरूप जनजातीय कारीगरों को प्रमुख क्रेडिट/डेबिट कार्ड के माध्यम से भुगतान स्वीकार करने के लिए प्रशिक्षित किया गया है। इसके लिए हर स्टाल में प्वाइंट ऑफ सेल  मशीनें उपलब्ध कराई गई हैं। इन मशीनों के सहज परिचालन के लिए भारतीय स्टेट बैंक द्वारा एक विशेष प्रशिक्षण आयोजित किया गया है। इस महोत्सव में समृद्ध डिजिटल वाणिज्य और ई-कॉमर्स को ट्राइब्स इंडिया द्वारा बढ़ावा दिया जा रहा है।
इस्पात मंत्रालय
लौह अयस्क उत्पादन के 25 प्रतिशत को घरेलू बाजार में स्थानांतरित करने के लिए सेल को अनुमति
श्री धर्मेन्द्र प्रधान ने कहा कि भारतीय इस्पात उद्योग के लिए कच्चा माल सुनिश्चित करने की दिशा में यह महत्वपूर्ण कदम है
खान मंत्रालय ने सेल को अनुमति दे दी है कि वह पिछले वर्ष में लौह अयस्क के कुल उत्पादन के अधिकतम 25 प्रतिशत हिस्से को एक साल में ऑफलोड कर सकता है। इसके लिए जरूरी है कि जिन राज्यों में खान स्थित है, उन राज्य सरकारों की पूर्वानुमति ली जाए और पूरी प्रक्रिया का पालन किया जाए। यह अनुमति दो वर्षों की अवधि के लिए मान्य होगी। इसके तहत झारखंड, ओडिशा और छत्तीसगढ़ के विभिन्न खानों में उत्पादित लगभग सात मिलियन टन लौह अयस्क को सेल राज्य सरकारों की रजामंदी से घरेलू बाजार में खपा सकता है। इस कदम से सेल अपनी आवश्यकता पूरी करने के अलावा घरेलू बाजार में लौह अयस्क की कमी को आंशिक रूप से पूरी कर सकता है। उल्लेखनीय है कि पेट्रोलियम एवं प्राकृतिक गैस तथा इस्पात मंत्री श्री धर्मेन्द्र प्रधान के प्रयासों के तहत खान मंत्रालय ने यह आदेश जारी किया है।
खान मंत्रालय द्वारा अलग से एक आदेश जारी किया गया है, जिसके तहत सेल को अब यह अनुमति प्राप्त हो गई है कि वह हल्के किस्म के 70 मिलियन टन वाले पुराने भंडार का निपटारा कर सके। यह लौह अयस्क सेल की विभिन्न कैप्टिव खानों में पड़ा है। इसके लिए झारखंड, ओडिशा और छत्तीसगढ़ सरकारों से अनुमति लेनी आवश्यक है। इस कदम से पर्यावरण सुरक्षा सुनिश्चित होगी।
उल्लेखनीय है कि खान एवं खनिज  अधिनियम, 1957 की धारा 8ए  के प्रावधानों के अनुसार लौह अयस्क की 31 चालू खानों का पट्टा 31 मार्च, 2020 को समाप्त हो रहा है। पट्टा समाप्त हो जाने के बाद बाजार में 60 मिलियन टन लौह अयस्क की कमी संभावित है।
पेट्रोलियम एवं प्राकृतिक गैस तथा इस्पात मंत्री श्री धर्मेन्द्र प्रधान ने इस पहल की सराहना करते हुए कहा कि भारतीय इस्पात उद्योग के लिए कच्चा माल सुनिश्चित करना हमारा प्राथमिक एजेंडा है। हमारी सरकार ने इस दिशा में कई प्रयास किये हैं और खान मंत्रालय द्वारा पारित किया गया आदेश इस दिशा में एक महत्वपूर्ण कदम है।